stanford-oval/wikipedia huggingface dataset:
Beiersdorf

| Beiersdorf AG |
| --- | --- |

Yritysmuoto:  Aktiengesellschaft
ISIN:  DE0005200000
Perustettu:  1882
Toimitusjohtaja:  Thomas-Bernd Quaas
Kotipaikka:   Hampuri, Saksa
Toimiala:  kosmetiikkateollisuus
Liikevaihto:  5,97 mrd. EUR
Liikevoitto:  797 miljoonaa euroa
Nettotulos:  562 miljoonaa euroa
Henkilöstö:  21 700 (2007)
Kotisivu:  beiersdorf.fi
Infobox OKVirheellinen NIMI-arvo: 
Beiersdorf on saksalainen kosmetiikka-alan konserni. Yrityksen perusti vuonna 1882 Hampurissa apteekkari Paul Carl Beiersdorf. Beiersdorfin tunnetuimpia tuotemerkkejä ovat Nivea, Eucerin, Hansaplast ja Labello. Yhtiöstä omistaa 50,49 % Tchibo Holding AG, jossa määräysvaltaa pitää Herzin perhe.
Beiersdorfin osake liitettiin joulukuussa 2008 osaksi DAX-indeksiä, joka koostuu Saksan 30 kaupankäynnin volyymin ja markkina-arvon mukaan suurimmasta yhtiöstä.
Yhtiön Suomen pääkonttori sijaitsee Turussa. Se työllistää noin 15 henkeä.
Aiheesta muualla

Kuvia tai muita tiedostoja aiheesta Beiersdorf Wikimedia Commonsissa
Bernhard Harms

Bernhard Harms, noin 1920-luvulla.
Bernhard Harms (30. maaliskuuta 1876 – 21. syyskuuta 1939) oli saksalainen taloustieteilijä. Hän oli vuodesta 1908 professorina Kielin yliopistossa, minne hän 1911 perusti meriliikenteen ja maailmantalouden tutkimuslaitoksen Institut für Weltwirtschaft ja julkaisi sen yhteydessä tutkimussarjaa Probleme der Weltwirtschaft.
Natsien noustua valtaan 1933 Harmsin tilalle professoriksi Kieliin tuli Jens Jessen. Harms oli sittemmin kuolemaansa saakka Berliinin Humboldt-yliopiston kunniaprofessori.
Teokset

Deutsche Arbeitskammern (1904)
Arbeitskammern und Kaufmannskammern (1906)
Der Maximalarbeitstag (1907)
Weltwirtschaftliche Aufgaben der deutschen Verwaltungspolitik (1911)
Volkswirtschaft und Weltwirtschaft, Versuch der Begründung einer Weltwirtschaftslehre (1912).
Aiheesta muualla

Kuvia tai muita tiedostoja aiheesta Bernhard Harms Wikimedia Commonsissa
Binäärinen yhdiste

Binäärinen yhdiste tarkoittaa yhdistettä, joka on muodostunut kahdesta eri alkuaineesta. Esimerkiksi KCl eli kaliumkloridi ja N2O5 eli dityppipentaoksidi ovat binäärisiä yhdisteitä.[lähde? ]
Binzasara

Binzasara
Binzasara on joustava, ja sitä soitetaan aaltomaisella liikkeellä.
Binzasara (jap. 編木 tai 板ざさら, binzasara) on japanilainen rytmisoitin, jota soitetaan aaltomaisesti taivuttelemalla. Binzasarassa on kymmeniä puulevyjä, jotka on kiinnitetty kahteen kahvaan puuvillaisella nyörillä. Binzasara on yksinkertainen kansanmusiikin ja tanssin säestyssoitin.
Beiarnin kirkko

| Beiarnin kirkko Beiarn kirke |
| --- | --- |
 Kirkko vuonna 2006.
Sijainti:  Beiarn, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1873
Suunnittelija:  L. W. Nissen
Materiaali:  puu
Istumapaikkoja:  310
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Beiarnin kirkko (norj. Beiarn kirke) on Beiarnin kunnassa Nordlandin läänissä Norjassa sijaitseva puinen pitkäkirkko vuodelta 1873.
Aiheesta muualla

Kuvia tai muita tiedostoja aiheesta Beiarnin kirkko Wikimedia Commonsissa
Birštono Vienkiemis

Kylän sijainti kartalla
Birštono Vienkiemis
Birštonas eli Birštono Vienkiemis on huuttori Birštonasin kunnassa, Kaunasin läänissä, eteläisessä Liettuassa. Vuonna 2001 kylässä asui 605 asukasta, vuonna 2011 653 asukasta.
Benjamin Kleibrink

| Mitalit | Mitalit | Mitalit |  |
| --- | --- | --- | --- |
|  Benjamin Kleibrink |  Benjamin Kleibrink |  Benjamin Kleibrink |  |
Maa:   Saksa
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa |  Peking 2008 | floretti |  |
|  Pronssia |  Lontoo 2012 | floretin joukkuekilpailu |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Hopeaa | Torino 2006 | floretin joukkuekilpailu |  |
|  Hopeaa | Pietari 2007 | floretin joukkuekilpailu |  |
|  Hopeaa | Antalya 2009 | floretin joukkuekilpailu |  |
|  Pronssia | Pietari 2007 | floretti |  |
|  Pronssia | Catania 2011 | floretin joukkuekilpailu |  |
Benjamin Philip Kleibrink (30. heinäkuuta 1985 Düsseldorf) on saksalainen florettimiekkailija ja lajin olympiakultamitalisti vuoden 2008 olympialaisista. Lontoon olympialaisissa 2012 hän saavutti pronssia floretin joukkuekilpailussa. Kleibrink on 174 cm pitkä ja edustaa OFC Bonn -seuraa.
Aiheesta muualla

Benjamin Kleibrink (Arkistoitu – Internet Archive) Deutsche Olympiamannschaft (saksaksi)
Miesten florettimiekkailun olympiavoittajat
Korallisormisammakko

| Korallisormisammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Lehtisammakot Hylidae
Suku::  Litoria
Laji::  caerulea
Kaksiosainen nimi
 Litoria caerulea  White, 1790 

Katso myös
   Korallisormisammakko Wikispeciesissä   Korallisormisammakko Commonsissa 
Infobox OKNimi-testi OKIUCN-testi OK: 
Korallisormisammakko (Litoria caerulea) on vaaleanvihreä tai sinertävä lehtisammakkolaji. Osalla on pieniä luonnonvalkoisia täpliä. Silmissä on vaakasuorat pupillit. Varpaissa sillä on isot tarttumalevyt, joilla se kiipeilee taitavasti. Paritteluaikana koiras kutsuu naaraita kurnuttamalla veden äärellä. Sammakot parittelevat vedessä, jonka jälkeen naaras laskee munat pohjaan. Se muistuttaa fyysisiltä ominaisuuksiltaan joitakin suvun muita lajeja, erityisesti Litoria splendidaa ja valkohuulilehtisammakkoa (Litoria infrafrenata).
Korallisormisammakko on suurempi kuin valtaosa muista Australian sammakoista ja voi saavuttaa 10 senttimetrin pituuden. Vankeudessa elävien sammakkojen saavuttama keskimääräinen elinikä on noin kuusitoista vuotta, mikä on korkeampi kuin valtaosalla muista sammakkolajeista. Korallisormisammakot ovat mukautuvia ja sopivat hyvin elämään lähellä ihmisasutusta. Niitä löydetään usein ikkunoista ja talojen sisältä syömässä valon houkuttelemia hyönteisiä.
Fyysisten ja käyttäytymiseen liittyvien piirteidensä vuoksi korallisormisammakosta on tullut yksi elinalueensa tunnistettavimmista sammakoista, ja se on maailmanlaajuisesti suosittu eksoottinen lemmikki. Sen ihon eritteen sisältävät antibakteerisia ja antiviraalisia ominaisuuksia, jotka saattavat olla hyödyllisiä lääkkeiden valmistuksessa. Seruleenin tiedetään alentavan verenpainetta ihmisillä.
Levinneisyys

Korallisormisammakko elää luonnonvaraisena Australian pohjois- ja itäosissa sekä eteläisessä Uudessa-Guineassa. Sen levinneisyys on rajoittunut pääsääntöisesti lämpimän trooppisen ilmaston alueille. Uudessa-Guineassa korallisormisammakkoa tavataan maan kuivemmassa, eteläisessä osassa. Lajia tavataan Irian Jayalta Port Moresbylle, ja kaikkein runsaimmin se esiintyy Daru Islandilla. Lajista on ollut irrallisia havaintoja myös Uuden-Guinean pohjoisosissa, mutta näiden arvellaan olevan ihmisten alueelle tuomia yksilöitä. Maailman luonnonsuojeluliiton (IUCN) mukaan korallisormisammakoita esiintyy myös Indonesiassa.
Lajia on istutettu sekä Yhdysvaltoihin että Uuteen-Seelantiin. Yhdysvalloissa sen levinneisyys rajoittuu kahteen Floridan piirikuntaan, jonne se on saapunut todennäköisesti lemmikkieläinkaupan kautta. Floridan populaatio on pieni eikä sen kohdalla ole selvää, onko se vieraslajina aiheuttanut ekologisia tuhoja. Myös Uudessa-Seelannissa oli aikaisemmin oma populaationsa, mutta lajia ei ole tavattu saarella enää 1950-luvun jälkeen.
Terraariossa

Kuten edellä mainittiin,korallisormisammakko on hyvin yleinen lemmikki sammakkoharrastajilla.
Se on hyvin helppohoitoinen, ja sopiikin siksi hyvin aloittelijalle. Koska korallisormisammakko elää latvustossa, kuten muutkin lehtisammakot, se tarvitsee korkean terraarion. Pohjapinta-ala siis ei ole niin tärkeä kuin korkeus. Mutta pohjalla pitää olla jokin piilopaikka, jotta sammakko tuntisi olonsa turvalliseksi, sekä vesiallas. Vesi vaihdetaan 2–4 päivän välein, ja koska korallisormisammakko käyttää vesiallasta vessanaan, se pitää silloin siivota jos ulostetta näkyy. Veden ei tarvitse olla kovin syvää, paitsi lisääntymiskautena. Lisäksi terraarion kosteus on tärkeää. Korallisormisammakko kuuluu sammakkoeläimiin, joten terraarion on oltava kostea. Kasvit pitävät kosteutta hyvin, mutta jos niitä on vähän tai ei ollenkaan, terraariota tulee sumuttaa. Sopiva ilmankosteus on 65–80 tienoilla.
Lämpötila saa olla 24–27 astetta. Pohjamateriaalina voi olla soraa, turvetta, haketta tai ei mitään.
Lisäksi terraariossa pitää olla oksia, kielekkeitä, kasveja sekä muuta mihin sammakko voi tarttua ja kiipeillä.
Ruoaksi korallisormisammakolle annetaan sirkkoja, jauhomatoja, supermatoja, lokusteja sekä joskus hiiren ”pinkki” eli hiiren poikanen.
Jälkimmäinen on kuitenkin kovin lihottavaa. Eläin ruokitaan 3–4 kertaa viikossa.
Lisäksi suuri sammakko voi syödä pienempiä lajitovereitaan, joten ole varuillasi.
Aiheesta muualla

Sammakkolampi.net: Korallisormisammakko (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Australian Green Tree Frog
Käännös suomeksi
Benjamin Jusupov

Benjamin Jusupov (s. 22. marraskuuta 1962 Dušanbessa) on tadžikistanilainen säveltäjä. Hän opiskeli sävellystä Roman Ledeniovin johdolla. Lisäksi hän opiskeli musiikin teoriaa, orkesterin johtamista, orkestrointia ja pianon soittoa. Vuosina 1988–1990 Jusupov johti Dušanben filharmonikkoja. Kansallisuudeltaan Jusupov on juutalainen. Hän asuu tällä hetkellä Israelissa.
Aiheesta muualla

Benjamin Jusupov Website
Sikorski (Hamburg)
Katalog (Arkistoitu – Internet Archive)
Korruptio Saksassa

Valtionhallinto
Perustuslaki
Weimarin tasavalta (1919-1933)
Saksan liittotasavalta (1949–1990)
Ulkoasiainministeriö
Johto
Liittopresidentti
Liittokansleri
Liittoneuvosto
Liittopäivät eli parlamentti
Vaalit
Puolueet
Poliitikot
Energiapolitiikka
Ympäristöpolitiikka
Teemasivu:Politiikka
n • k •
Osa artikkelisarjaa
Korruptio Saksassa kertoo Saksan korruptiosta eli vallan väärinkäytöstä oman tai sidosryhmän edun tavoitteluun. Saksa oli sijalla 14 vuonna 2009 Transparency Internationalin korruptiolistalla 180 maasta.
Saksa on paljastanut korruptiota yrityksistä, julkisesta hallinnosta ja oikeuslaitoksesta. Vuonna 2005 Saksan keskusrikospoliisin tietoon tuli lähes 15 000 korruptiotapausta. Saksan poliisin mukaan eniten alttiita ovat kuntien ja julkisen hallinnon virkamiehet. Vuonna 2005 yli 90 prosentissa tapauksista on julkisen hallinnon virkamies tai työntekijä. Rahallisesti merkittävintä oli kuntien jätehuolto ja rakennustoiminta. Lahjusten antajien tavoitteina olivat urakat, tilaukset tai erilaiset luvat. Suurimmat mustat kassat ovat talouselämässä. Palveluksista maksetaan rahalla, tavaroilla ja bordellilomilla. Rahan ja tavaran lisäksi maksetaan virkamiesten ravintolalaskuja ja lomamatkoja tai annetaan alennuksia. Lahjusten antajien lasketaan saaneen voitelusta pelkästään rakennusalalla 5 miljardin euron edut. Nordrhein-Westfalenin osavaltiossa on avattu ilmainen korruptiopuhelin, johon kansalaiset voivat soittaa nimettöminä. Samanaikaiset on paljastunut suuryritysten laajamittainen lahjonta: mm. Siemens ja Volkswagen.
Sopimukset

Saksan hyväksymiin korruption torjunnan sopimuksiin sisältyy:
Euroopan neuvosto: Korruptiolakisopimus: Siviilioikeus (allekirjoitus 11/1999)
Euroopan neuvosto: Korruptiolakisopimus: Rikoslaki (allekirjoitus 1/1999)
OECD sopimus: ulkomaisten julkisten virkamiesten lahjonnan torjunta (allekirjoitus 12/1997; ratifiointi
11/1998)
YK:n korruption vastainen sopimus (allekirjoitus 12/2003)
YK:n monikansallisen organisoidun rikollisuuden torjunta (allekirjoitus 12/2000; ratifiointi 6/2006)
Politiikka

Vuonna 2005 saksalaisista vain 17 % luotti parlamenttipoliitikkoihin. Osa poliitikoista sai yhä palkkaa edelliseltä työnantajalta tai muilta rahoittajilta. Vaikka ylimääräinen palkka ei ollut laitonta, yleisö oli raivoissaan, ja osa parlamenttijäsenistä erosi vihan vuoksi. TI:n mukaan edustajien tulolähteet olisi julkaistava. Saksan oikeuden mukaan lainsäädäntö ei estänyt poliittisia eturistiriitoja. Kesäkuussa 2005 lakia uudistettiin, siten että tulolähteet on julkaistava. 9 sosiaali- ja kristillisdemokraattia veivät lain oikeuteen ja hävisivät kesäkuussa 2007.
Yritykset

VW, Daimler Chrysler, Infineon ja BMW syytettiin korruptiosta vuonna 2005.
Yritykset > Siemens-skandaalit

Siemens korruptioskandaali marraskuussa 2006 oli suurin Saksassa vuosikymmeneen. Syksyllä 2006 müncheniläinen syyttäjä tutki 200 miljoonan euron häviämistä. Joulukuussa 2006 Siemens ilmoitti yli 420 miljoonan euron maksuista konsulteille 7 vuoden aikana. Vuosien 2004-2006 telekommunikaatiopäällikkö Thomas Ganswindt erotettiin. Siemens laski voittoaan 73 miljoonaa euroa vuosina 2005-2006. Syyskuussa 2007 Siemensin lahjusten määräksi epäiltiin 1,6 miljardia. Epäselvää rahaliikennettä on havaittu 1990-livun puolivälistä asti. Suurimmat summat koskevat telekommunikaatioyksikköä ja voimalaitosliiketoimintaa. Lahjottavina olivat ulkomaiset asiakkaat ja viranomaiset.
Maaliskuussa 2007 syytettiin, että Siemensin hallitusjäsen Johannes Feldmayer, oli ohjannut 50 miljoonaa euroa yritysrahoja riippumattomalle ammattiyhdistykselle, joka oli oppositiossa IG Metallille, Saksan vahvimmalle ammattiyhdistykselle. Sen tuloksena huhtikuussa Heinrich von Pierer erosi ja kesäkuussa Klaus Kleinfeld erosi.
Toukokuussa 2007 kaksi entistä Siemens-päällikköä tuomittiin lahjuksista miljoonien sopimuksessa italialaisen energiayrityksen Enel kanssa. Heidät tuomittiin 400 000 euron sakkoihin hyväntekeväisyyteen. Selvisi, että Siemensin energiayksikössä oli käytetty voitelurahoja vuosien ajan. Ulkomaisten yritysten lahjonta säädettiin Saksassa laittomaksi vasta vuonna 2002.
Siemens mainitaan myös Volcker-raportissa, jossa tutkittiin YK:n Irakin ruokaa öljystä ohjelman väärinkäytöksiä. Siemensin lahjuksia Serbian jälleenrakentamisessa tutkitaan.
Aiheesta muualla

Transparency International Saksa
Beckerin talo

| Beckerin talo |
| --- | --- |
 Beckerin talo Jyväskylässä.
Sijainti:  Jyväskylä, Suomi
Koordinaatit:  62°14′11″N 25°44′09″E﻿ / ﻿62.23647°N 25.73587°E﻿ / 62.23647; 25.73587
Rakennustyyppi:  Asuinrakennus
Suunnittelija:  M. F. Forselius (d)
Valmistumisvuosi:  1903
Omistaja:  Kauko Sorjosen säätiö (d)
 fiBeckerin talo 
  
Beckerin talo on rakennus Seminaarinrinteessä Jyväskylässä. Sen on suunnitellut itseoppinut jyväskyläläinen rakennusmestari M. F. Forselius apteekkari Frans Kiljanderille. Talo on saanut nimensä siinä asuneen yleisen sairaalan ylilääkäri Aarne Arthur Beckerin mukaan. Hän asui talossa perheineen vuodesta 1920 kuolemaansa saakka vuonna 1941.
Talo sijaitsee Seminaarinrinteessä, joka on alue Jyväskylän yliopistokampuksen Seminaarinmäen välittömässä läheisyydessä. Pihapiirissä on suojeltu päärakennus, jonka pinta-ala on 229 m2 ja tilavuus 1 007 m3 sekä piharakennus, jonka kokonaisala on 249 m2 ja tilavuus 783 m3. Molemmat rakennukset ovat vuodelta 1903.
Talossa toimii Jyväskylän taiteilijaseuran galleria ja taidelainaamo. Piharakennuksessa sijaitsevat Keski-Suomen Popjazzopiston opetustilat ja Teatterikoneen toimisto ja harjoitustila.
Beckerin talo, Kirjailijatalo ja Juomatehdas kuuluvat Seminaarinrinteen Taidekortteliin.
Kivijärvi (Ylöjärvi, Lopenkulma)

| Kivijärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°46′47″N, 23°27′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Aliseen Kivijärveen 
Järvinumero:  35.593.1.024
Mittaustietoja
Pinnankorkeus:  135,6 m 
Rantaviiva:  0,974 km 
Pinta-ala:  0,0329 km² 
 fiKivijärvi 
Kivijärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Kivijärvi on osa Karhejärven aluetta.
Maantietoa

Järvi on 450 metriä pitkä, 100 metriä leveä ja sen pinta-ala on 3,3 hehtaaria. Siihen laskee suo-ojia ympäröivistä metsistä. Suurin soista on Lakkilammenneva. Järven noin 100 metriä pitkä laskuoja laskee Aliseen Kivijärveen. Kivijärven rannat ovat avosuota eikä niille ole rakennettu mitään. Rantaviivan pituus on noin kilometri.
Historiaa

Vuoden 1955 peruskartassa Kivijärvi ja Alinen Kivijärvi muodostivat yhtenäisen järven, jonka nimi oli "Kivijärvi". Keskellä järveä oli kapeikko, joka oli noin 10–20 metriä leveä. Sen rantoja kiersi suoreunus ja järveen laski pohjoisesta kaksi suo-ojaa ja etelästä lyhyt pelto-oja. Järven eteläosan ympärillä oli nykyistä enemmän peltomaata. Vuoden 1982 peruskartassa järvet olivat jo erillään toisistaan. Niitä yhdisti suo-oja ja järvien ympäri kiertävä suoreunus oli aiempaa leveämmin piirretty. Yläosan vesialueelle oli piirretty suota ja heinittymistä terkoittavat karttamerkit. Järvien vedenpinnan korkeutta on mitä ilmeisimmin laskettu vuosien 1955 ja 1982 välillä. Alhaisen Kivijärven ympäristön peltoja on nykyään vähemmän kuin 1955.
Bisaya

Bisaya voi viitata seuraaviin asioihin:
visayat eli bisayat, filippiiniläinen kansa
visaya-kielet, visayojen kieliryhmä
bruneinbisaya, Bruneissa ja Malesiassa puhuttu kieli
sabahinbisaya, Malesiassa puhuttu kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bisaya”, voi hakea sivunnimihaulla, laajalla sivunnimihaulla tai tekstihaulla.
Benjamin Bradshaw

Benjamin Joseph Bradshaw (15. elokuuta 1879 – 19. huhtikuuta 1960) oli yhdysvaltalainen vapaapainija. Hän voitti olympiakultaa 135 paunan (61,2 kg) painoluokassa 1904 St. Louisin kisoissa. Loppuottelussa hän voitti maanmiehensä Theodore McLearin.
Bauksiitti

Bauksiittia.
Bauksiittia lähellä maanpintaa.
Bauksiitti on syväkivilajien rapautumistuote, joka koostuu suureksi osaksi alumiinioksidista (Al2O3), ja on tärkeä alumiinin raaka-aine. Bauksiittia esiintyy latosolimaannoksessa lähellä maanpintaa.
Bauksiitti koostuu alumiinihydroksidimineraaleista kuten gibbsiitti ja böhmiitti, ja mukana on usein myös rautaa ja silikaatteja sisältäviä mineraaleja. Bauksiitti sisältää myös joitain raudan yhdisteitä. Bauksiitti sisältää alumiinioksidia noin 30–60 prosenttia. Bauksiitti on väriltään punertavaa ja punainen väri johtuu rautaoksidista.
Bauksiittia syötetään raaka-aineeksi Bayer-prosessiin, jolla siitä jalostetaan alumiinioksidia. Prosessissa yhden alumiinioksiditonnin valmistamiseen tarvitaan 1,9–3,6 tonnia bauksiittia.
Bauksiitti on saanut nimensä Ranskassa lähellä Avignonia sijaitsevan Les Baux -nimisen paikkakunnan mukaan, josta kemisti Pierre Berthier löysi sitä vuonna 1821.
Bauksiitin värejä ovat valkoinen sekä vaalean keltaiset ja vaaleanpunaiset sävyt. Se on himmeä ja läpinäkymätön.
Merkittävät esiintymisalueet

| 0 | 1 | 2 | 3 | 4 |
| --- | --- | --- | --- | --- |
|  Aasia Indonesia  Vietnam  Kiina  Intia  Kazakstan |  Afrikka Ghana  Guinea  Guinea-Bissau  Kamerun  Madagaskar  Malawi  Norsunluurannikko  Sierra Leone  Zimbabwe |  Amerikka Brasilia  Dominikaaninen tasavalta  Guyana  Haiti  Jamaika  Ranskan Guayana  Suriname  Venezuela |  Australia ja Oseania Australia  Salomonsaaret |  Eurooppa Bosnia ja Hertsegovina  Bulgaria  Kreikka  Kroatia  Ranska  Unkari |
Aiheesta muualla

Wikimedia Commonsissa on kuvia tai muita tiedostoja aiheesta .
Minerals.net: Bauxite (englanniksi)
Mindat: Bauxite (englanniksi)
Beibi (kappale)

| ”Beibi” Haloo Helsinki! |
| --- | --- | --- |

Singlen tiedot
 Albumilta: Kiitos ei ole kirosana
 Äänitetty : 2014
 Julkaistu: 15. elokuuta 2014
 Tyylilaji: pop rock
 Kesto: 04.10
 Levy-yhtiö: Ratas Music
Haloo Helsinki! -yhtyeen muut singlet
| ”Lähtövalmiina” 2014 | ”Beibi” 2014 | ”Vihaan kyllästynyt” 2014 |
Beibi on suomalaisen Haloo Helsinki! -yhtyeen kappale, joka julkaistiin yhtyeen Kiitos ei ole kirosana -albumin ensimmäisenä singlenä 15. elokuuta 2014. Kappaleen ovat säveltäneet yhtyeen kitaristit Leo Hakanen ja Jere Marttila, ja sen on sanoittanut yhtyeen laulaja Elli Haloo.
Kappaleesta on julkaistu Sami Joensuun ohjaama musiikkivideo, joka on kuvattu Bulgarian Sofiassa sijaitsevassa entisessä terästehtaassa.
Kappaleet

Beibi – 4.10
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 1 
Radiolista: 1
Korruptio Britanniassa

Korruptio Britanniassa kertoo Britannian korruptiosta eli vallan väärinkäytöstä oman tai sidosryhmän edun tavoitteluun. Britannia oli sijalla 12 vuonna 2007 ja sijalla 17 vuonna 2009 Transparency Internationalin korruptiolistalla 180 maasta.
Lait

The Fraud Act 2006 (laki petoksista) voimaan vuoden 2007 alussa.
Poliittinen korruptio

Loans for peerages -jupakka kyseenalaisti poliitikkojen lahjomattomuuden vuonna 2005. Lainoja merkittiin kaupalliseksi, vaikka ne olivat korottomia. Siten puolueet kiersivät varojen ilmoitusvelvoitteita vaalikomissiolle. Lainojen poliisitutkinta alkoi 3/2006. Tutkintaan sisältyi se, saivatko ehdokkaat tai puolueet vastapalvelukseksi poliittisia nimityksiä tai valintoja.
Terveydenhoito

Britanniassa kansallisen terveydenhoitojärjestelmän, the National Health Servicen korruption vastainen yksikkö on estänyt korruptiotapauksia viimeisten kymmenen vuoden aikanamilloin? noin 250 miljoonan euron arvosta. Toteutuessaan korruptio olisi aiheuttanut julkiselle terveydenhoitojärjestelmälle nelinkertaiseksi arvioidun haitan, eli miljardi euroa.
Rakentaminen

Lontoolaista juristia Jeffrey Tesler syytettiin tammikuussa 2010 vuosikymmenen ajan jatkuneesta yhteensä 132 milj. $ maksetuista lahjuksista nigerialaisille poliitikoille vastineeksi 6 mrd. $ rakennusurakoista. Yhdysvaltalainen Halliburton maksoi 579 miljoonan $ sakon vuonna 2009 myönnettyään osuutensa maksuissa.
Puolustuskaupat

BAE Systems (entinen British Aerospace  Space Systems) on suurin brittiläinen puolustusyritys. Toukokuussa 2004 Guardian lehti julkaisi  BAE Systems:n maksaneen 17 miljoonaa puntaa johtaville Saudipoliitikoille aseostojen vastineeksi Britanniasta. Lahjuksiin sisältyi luksusasuntoja Lontoossa. Rahan maksumaiden ketjuun Britanniasta sisältyi: Neitsytsaarten veroparatiisi, Sveitsi ja edelleen Tšekki, Romania, Qatar, Tansania, Etelä Afrikkaa ja Chile. Asian tutkinta paljasti lisää lahjontaa. Guardian lehden artikkelit yrityksen toiminnasta saivat brittiläisen Serious Fraud Office (SFO) tutkimaan BAE Systems toimintaa. Britanniassa Public Interest Disclosure Act 1998 suojelee julkisesti kiinnostavien tietojen paljastajaa. BAE Systems maksoi lahjuksia voittaakseen urakoita Saudi Arabian hallinnolta ja muiden maiden hallinnolta. Tony Blairin hallitus pysäytti SFO:n tutkimukset joulukuussa 2006. Joulukuun 2006 SFO-selvityksen mukaan Saudi-Arabian kanssa tehtiin puolustussopimus (al-Yamamah defence contract). Sopimuksessa nimeltä ‘al-Salam’ (‘rauha’), BAE Systems lupasi myydä 20 mrd. punnan arvoisen lentokoneen Saudi ilmavoimille. Lehdistön mukaan BAE Systems myi lentokoneen, aseita ja tarvikkeita 43 mrd. punnan arvosta Saudi-Arabiaan ja vuonna 2007 Britannian puolustusministeriön avustuksella Saudi viranomaisille oli maksettu salaa miljardi puntaa. BAE Systems on kieltänyt toistuvasti väärinkäytökset.
Aiheesta muualla

Global Corruption report 2009, country reports/Europe (Arkistoitu – Internet Archive), Transparency International
Kevin Zegers

| Kevin Zegers |
| --- | --- |
 Kevin Zegers San Diegon Comic-Conissa vuonna 2013.
Henkilötiedot
Koko nimi:  Kevin Joseph Zegers
Syntynyt: 19. syyskuuta 1984 (ikä 40) Woodstock, Ontario, Kanada
Ammatti:  näyttelijä
Puoliso:  Jaime Feld
Näyttelijä
Aktiivisena:  1992–
Aiheesta muualla
IMDb 
Elonet
Kevin Joseph Zegers (s. 19. syyskuuta 1984) on kanadalainen näyttelijä ja malli. Hän on näytellyt muun muassa elokuvissa It's a Boy Girl Thing, Frozen, Kuolleiden aamunkoitto ja Varjojen kaupungit: Luukaupunki. Hänellä oli myös pieni rooli televisiosarjassa Gossip Girl.